Du skal indhente samtykke fra rettighedshavere med tinglyste rettigheder i minkvirksomhedens aktiver, som har været anvendt ved egenproduktion af mink, pelseri eller udlejning af stald- og burkapacitet. Det kan f.eks. være stalde og bure, fodermaskine, minilæsser, aflivningskasse mm.
Der stilles ikke noget mindstekrav til, hvor meget aktivet skal have været anvendt i minkvirksomheden. Det er således tilstrækkeligt, at det faktisk har været anvendt ved egenproduktion af mink, pelseri eller udlejning af stald- og burkapacitet.